ગાંધીનગર:મહાનગરપાલિકા દ્વારા સ્માર્ટ સીટી અંતર્ગત કરોડો રૂપિયાના પ્રોજેકટ હાથ ધરવામાં આવ્યા છે ત્યારે સે-રરમાં પણ વર્લ્ડના આઠ શહેરોની થીમ ઉપર સીટી સ્કવેર બનાવવાનું આયોજન છે જેની પાછળ ૧૦૦ કરોડ રૂપિયાનો ખર્ચ થવાનો અંદાજ છે. હાલ ટીસીએસ દ્વારા ડીઝાઈન તૈયાર કરી દેવામાં આવી છે. આગામી સમયમાં ટેન્ડર પ્રક્રિયા કરી એજન્સી નિયત કરી કામગીરી શરૂ કરાશે. આ સ્કવેરમાં મોટી જાહેરસભાઓની સાથે વિવિધ આર્ટ ગેલેરીઓ પણ ઉભી કરી શકાશે.